Peste 100.000 de doze de vaccin anti-COVID produs de Moderna ajung vineri în România.
România primește vineri o nouă tranșă de vaccinuri anti-COVID de la Moderna. Cele mai multe doze, adică 32.6000, vor fi depozitate la Centrul de de Stocare din București. Peste 20.000 de doze de vaccin Moderna vor ajunge și la Timișoara.
106.800 doze de vaccin Moderna vor ajunge în data de 12 martie la Institutul Național de Cercetare Dezvoltare Medico-Militară "Cantacuzino", anunță Comitetul Național de Coordonare a Activităților privind Vaccinarea împotriva COVID-19. Transportul va fi asigurat de firma producătoare, iar dozele de vaccin vor fi aduse în București pe cale terestră. Dozele vor fi depozitate la Centrul Național de Stocare, iar în perioada următoare vor fi distribuite în celelalte centre regionale din țară.